Teatro alla Scala

Teatro alla Scala atau juga dikenali sebagai La Scala yang terletak di Milan, Itali, adalah salah sebuah panggung opera yang amat terkenal dan dianggap sebagai paling bersejarah di dunia dengan mempersembahkan banyak opera-opera ternama di bawah gubahan penggubah-penggubah terkenal ketika mereka masih hidup antaranya Antonio Salieri, Gioachino Rossini, Vincenzo Bellini, Gaetano Donizetti, Giuseppe Verdi dan Giacomo Puccini.

Teater ini dirasmikan pada Ogos 3, 1778 di bawah nama Nuovo Regio Ducal Teatro alla Scala dengan mempersembahkan opera penggubah Antonio Salieri berjudul Europa riconosciuta.

Rumah opera yang terdahulu, Teatro Ducale, musnah dijilat api pada Februari 25, 1776 selepas menyambut sebuah gala karnival. Oleh itu, sekumpulan dari sembilan puluh orang-orang kaya Milan, yang memiliki palchi (kotak tempat duduk peribadi) di teater tersebut menulis surat kepada Archduke Ferdinand I dari Austria memohon agar sebuah rumah opera sementara dibina sehingga teater yang baru siap dibina. Seorang arkitek neo-klasikal Giuseppe Piermarini merangka pelan reka bentuk namun ditolak oleh Count Firmian (seorang governor Austria).

Pelan reka bentuk yang kedua diluluskan pada tahun 1776 oleh Maharani Maria Theresa dari Austria. Teater yang baru ini dibina di tapak lama gereja Santa Maria della Scala, yang mana rumah opera ini mendapat namanya.

Rancangan asal untuk menjadikan teater ini sebagai sementara kini bertukar kepada rumah opera yang bersejarah, terkenal dan kekal sehingga ke hari ini.

Konduktor dan Pengarah muzik 
 Daniel Barenboim, (2006 -) (sebagai konduktor jemputan)
Riccardo Muti, (1986 - 2005)
Claudio Abbado, (1968 - 1986)
Tiada Pengarah muzik dari 1956 hingga 1968
Guido Cantelli, (1956) (Meninggal dunia dalam nahas kapal terbang, seminggu selepas perlantikan beliau)
Carlo Maria Giulini, (1953 - 1956)
Victor de Sabata, (1930 - 1953)
Arturo Toscanini, (1921 - 1929)
 Teatro alla Scala ditutup dari 1918 hingga 1920
Tullio Serafin, (1917 - 1918)
Tullio Serafin, (1909 - 1914)
Arturo Toscanini, (1898 - 1908)
Franco Faccio, (1871 - 1889)

Persembahan pembukaan opera ternama 
 2007: Teneke oleh Fabio Vacchi
 1988: Montag aus Licht oleh Karlheinz Stockhausen
 1984: Samstag aus Licht oleh Karlheinz Stockhausen
 1926: Turandot oleh Giacomo Puccini
 1924: Nerone oleh Arrigo Boito
 1904: Madama Butterfly oleh Giacomo Puccini
 1893: Falstaff oleh Giuseppe Verdi
 1892: La Wally oleh Alfredo Catalani
 1889: Edgar oleh Giacomo Puccini
 1887: Otello oleh Giuseppe Verdi
 1885: Marion Delorme oleh Amilcare Ponchielli
 1876: La Gioconda oleh Amilcare Ponchielli
 1870: Il Guarany oleh Carlos Gomes
 1868: Mefistofele oleh Arrigo Boito
 1845: Giovanna d'Arco oleh Giuseppe Verdi
 1843: I Lombardi alla prima crociata oleh Giuseppe Verdi
 1842: Nabucco oleh Giuseppe Verdi
 1840: Un giorno di regno oleh Giuseppe Verdi
 1839: Oberto, Conte di San Bonifacio oleh Giuseppe Verdi
 1835: Maria Stuarda oleh Gaetano Donizetti
 1833: Lucrezia Borgia oleh Gaetano Donizetti
 1831: Norma oleh Vincenzo Bellini
 1829: La straniera oleh Vincenzo Bellini
 1827: Il pirata oleh Vincenzo Bellini
 1814: Il turco in Italia oleh Gioachino Rossini
 1812: La pietra del paragone oleh Gioachino Rossini
 1778: Europa riconosciuta oleh Antonio Salieri

Rujukan

Buku rujukan 
Beauvert, Thierry, Opera Houses of the World, New York: The Vendome Press, 1995

Lihat juga 
 Senarai rumah opera
 Senarai syarikat opera utama

Pautan bahasa Inggeris 
   Museo Teatrale alla Scala

Pautan luar 

 Laman rasmi  Teatro alla Scala
  David Willey," Masa depan Teatro alla Scala ", ulasan BBC News online, 12 November 2005
 Toscanini merubah Teatro alla Scala  
 Laman maya

Panggung opera 
Bangunan dan struktur di Itali